Evoluția ultimilor ani demonstrează ceea ce intuiam cu multă vreme înainte, că fiecare femeie e unică și nu există două organisme care să funcționeze identic. Deși există multe asemănări, organismul feminin are trăsăturile și reacțiile sale unice. De aceea ne dorim să explorăm variantele de contracepție, pentru ca tu să poți decide care este cea care ți se potrivește cel mai bine. Metodele de contracepție pot fi folosite înainte și după naștere, potrivit mediafax.
Metode contraceptive și eficiența lor
Așa cum spuneam, metoda contraceptivă aleasă trebuie să se potrivească nevoilor și dorințelor tale, iar cea mai bună decizie o poți lua odată ce cunoști avantajele și dezavantajele metodelor contraceptive.
În general, există multe metode de contracepție ce pot fi clasificate în diferite moduri, însă cea mai relevantă este aceea care se referă la eficiența prevenirii sarcinii, având în vedere faptul că femeile își doresc și caută acest lucru la un contraceptiv.